ХIора маликан къаьсттина шена тIебехкина белхаш бу, вайна Дала хаийтинчу хIуманашкахь, вайна ца хууш къайлаха Далла гергахь долчу Iаламехь а. Вайна Дала хаийтинчех ду, синош кхалхор маликийн белхашна юкъадогIуш хилар. Ткъа и саэца къастийна малик ду, цуьнан цIе Iазраил ю. БIаьрг хьажорал сиха шена луъучу меттиге кхочу иза, бIаьрганегIар тухучу заманахь эзарнашкахь синош эца ницкъ бу цуьнгахь. Цуьнца цхьана шина тайпана маликаш ду: къинхетаме маликаш, Iазап луш долу маликаш а.